Official Journal L 088 , 31/03/1987 P. 0017 - 0024

Finnish special edition: Chapter 3 Volume 23 P. 0076

Swedish special edition: Chapter 3 Volume 23 P. 0076



Komisijas Regula (EEK) Nr. 899/87 (1987. gada 30. marts), ar ko nosaka kvalitātes standartus ķiršiem un zemenēm EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 18. maija Regulu (EEK) Nr. 1035/72 par augļu un dārzeņu tirgus kopējo organizāciju1, kurā jaunākie grozījumi izdarīti ar Regulu (EEK) Nr. 1351/862, un jo īpaši tās 2. panta 3. punktu, tā kā kvalitātes standarti ķiršiem un zemenēm ir paredzēti Komisijas Regulas Nr. 583 I/8 un I/9 pielikumā; tā kā šie standarti grozīti ar Regulām (EEK) Nr. 51/654 un (EEK) Nr. 844/765; tā kā šo produktu ražošanā un tirdzniecībā notikušas pārmaiņas, jo īpaši attiecībā uz prasībām patērētāju un vairumtirgotāju tirgos; tā kā tādēļ būtu jāgroza kopējie kvalitātes standarti ķiršiem un zemenēm, lai ņemtu vērā šīs jaunās prasības; tā kā šie grozījumi ir saistīti ar grozījumiem papildu kvalitātes kategorijas definīcijā, kas noteikta ar Padomes Regulu (EEK) Nr. 1194/696; tā kā, definējot šo kategoriju, būtu jāņem vērā tas, cik lielā mērā attiecīgie produkti ir saimnieciski izdevīgi ražotājiem, un vajadzība ievērot patērētāju prasības; tā kā šie standarti ir piemērojami visos realizācijas posmos; tā kā pārvadāšana lielos attālumos, ilgstoša glabāšana vai dažādās pārkraušanas darbības var izraisīt dažas pārmaiņas, kas saistītas ar šo produktu bioloģisko attīstību vai to, ka tiem ir raksturīgi vairāk vai mazāk bojāties; tā kā tādēļ, piemērojot minētos standartus realizācijas posmos pēc nosūtīšanas, ir jāņem vērā šādas pārmaiņas; tā kā tikai attiecībā uz "Ekstra" kategorijas produktiem, kuri ir jāšķiro un jāiesaiņo īpaši uzmanīgi, ir jāņem vērā to svaiguma un turgora pakāpe; tā kā juridiskās skaidrības un noteiktības labad, kā arī ērtai izmantošanai, šādi grozītie standarti būtu jāapvieno vienotā dokumentā; tā kā šajā regulā paredzētie pasākumi saskan ar Augļu un dārzeņu pārvaldības komitejas atzinumu, IR PIEŅĒMUSI ŠO REGULU. 1. pants Kvalitātes standarti ķiršiem, uz ko attiecas kopējā muitas tarifa apakšpozīcija 08.07 C, un zemenēm, uz ko attiecas kopējā muitas tarifa apakšpozīcija 08.08 A, ir noteikti šīs regulas I un II pielikumā. Šos standartus piemēro visos realizācijas posmos saskaņā ar nosacījumiem, kas paredzēti Regulā (EEK) Nr. 1035/72. Tomēr posmos pēc nosūtīšanas salīdzinājumā ar paredzētajiem standartiem produkti var būt - nedaudz mazāk svaigi un piebrieduši, un - attiecībā uz produktiem, kas nav "Ekstra" kategorijas produkti - ar nelielām izmaiņām produktu bioloģiskās attīstības dēļ un tādēļ, ka tiem ir raksturīgi vairāk vai mazāk bojāties. 2. pants Ar šo Regulu Nr. 58 groza šādi: - regulas 1. pantā svītro "ķirši" un "zemenes", - svītro pielikumus I/8 un I/9, kuros attiecīgi precizēti kvalitātes standarti ķiršiem un zemenēm. 3. pants Ar šo Padomes Regulu (EEK) Nr. 1194/69 groza šādi: - regulas 1. pantā svītro "ķirši" un "zemenes", - svītro IV un V pielikumu attiecīgi par ķiršiem un zemenēm. 4. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1987. gada 30. martā Komisijas vārdā priekšsēdētāja vietnieks Frans ANDRIESSEN I PIELIKUMS KVALITĀTES STANDARTS ĶIRŠIEM I. PRODUKTA DEFINĪCIJA Šis standarts attiecas uz to šķirņu ķiršiem, kuras atvasinātas no Prunus Avium L., Prunus Cerasus L. vai to hibrīdiem, ko paredzēts piegādāt patērētājiem svaigā veidā, izņemot ķiršus, kas paredzēti rūpnieciskai pārstrādei. II. NOTEIKUMI ATTIECĪBĀ UZ KVALITĀTI Šā standarta mērķis ir noteikt kvalitātes prasības ķiršiem pēc to sagatavošanas un iesaiņošanas. A. Obligātās prasības Ievērojot īpašos noteikumus attiecībā uz katru kategoriju un pieļaujamās pielaides, visu kategoriju ķiršiem ir jābūt: - veseliem, - svaigiem pēc izskata, - nebojātiem; produktus, ko skārusi puve vai kas sabojājušies tā, ka kļuvuši nederīgi patēriņam, neizmanto, - stingriem (atkarībā no šķirnes), - tīriem, praktiski bez jebkādiem redzamiem svešķermeņiem, - praktiski bez kaitēkļiem, - bez pārmērīgi liela ārējā mitruma, - bez svešas izcelsmes smaržas un/vai garšas, - ar kātiņu7. Ķiršiem ir jābūt pietiekami nobriedušiem un gataviem. Ķiršu brieduma pakāpei jābūt tādai, lai tos varētu - transportēt un pārkraut un - apmierinošā stāvoklī nogādāt galamērķī. B. Klasifikācija Ķiršus klasificē četrās kategorijās, kas definētas še turpmāk. i) "Ekstra" kategorija Šīs kategorijas ķiršiem ir jābūt augstākā labuma. Tiem ir jābūt labi nobriedušiem un ar visām attiecīgajai šķirnei raksturīgajām īpašībām un krāsu. Tiem ir jābūt bez bojājumiem, izņemot ļoti nelielas virspusējas apvalka izmaiņas, ja vien tās neietekmē produkta kvalitāti un kopējo izskatu vai tā noformējumu iesaiņojumā. ii) I kategorija Šīs kategorijas ķiršiem ir jābūt labas kvalitātes. Tiem obligāti piemīt šķirnei raksturīgās īpašības. Tomēr tiem var būt še turpmāk minētie defekti, ja vien tie neietekmē augļa ārējo izskatu vai saglabāšanu: - nelielas formas izmaiņas, - nelielas krāsas izmaiņas. Tiem ir jābūt bez apdegumiem, plīsumiem, saspiedumiem vai krusas radītiem bojājumiem. iii) II kategorija Šajā kategorijā ietilpst ķirši, ko nevar pieskaitīt augstākajām kategorijām, bet kas atbilst iepriekš precizētajām obligātajām prasībām. Tomēr šiem ķiršiem var būt - formas un krāsas izmaiņas, ja vien tie saglabā attiecīgās šķirnes īpašības, - mazas, sadzijušas virsmas skrambas, kas nevar būtiski ietekmēt augļa izskatu vai saglabāšanu. iv) III kategorija8 Šajā kategorijā ietilpst ķirši, ko nevar pieskaitīt augstākajām kategorijām, bet kas atbilst II kategorijai noteiktajām prasībām. Tomēr tiem var būt sadzijušas virsmas skrambas, kas nevar būtiski ietekmēt to saglabāšanu. III. NOTEIKUMI ATTIECĪBĀ UZ KLASIFICĒŠANU PĒC LIELUMA Izmēru nosaka pēc lielākā diametra. Ķiršu minimālajam lielumam ir jābūt šādam: - "Ekstra" kategorija: 20 mm, - I un II kategorija: 17 mm, - III kategorija: 15 mm. IV. NOTEIKUMI ATTIECĪBĀ UZ PIELAIDĒM Katrā iesaiņojumā ir pieļaujamas pielaides attiecībā uz kvalitāti un izmēru tiem produktiem, kas neatbilst norādītās kategorijas prasībām. A. Kvalitātes pielaides i) "Ekstra" kategorija 5 % ķiršu pēc skaita vai svara, kas neatbilst kategorijas prasībām, bet atbilst I kategorijas prasībām vai izņēmuma kārtā pieņemti par šīs kategorijas pielaidēm atbilstīgiem, izņemot pārgatavojušos augļus. Atbilstīgi šai pielaidei kopumā ne vairāk kā 2 % ķiršu var būt pārsprāguši un/vai tārpaini. ii) I kategorija 10 % ķiršu pēc skaita vai svara, kas neatbilst kategorijas prasībām, bet atbilst II kategorijas prasībām vai izņēmuma kārtā pieņemti par šīs kategorijas pielaidēm atbilstīgiem. Atbilstīgi šai pielaidei kopumā ne vairāk kā 4 % ķiršu var būt pārsprāguši un/vai tārpaini. iii) II kategorija 10 % ķiršu pēc skaita vai svara, kas neatbilst ne kategorijas prasībām, ne obligātajām prasībām, izņemot augļus, ko skārusi puve vai kāds cits bojājums, kura dēļ tie nav derīgi lietošanai pārtikā. Atbilstīgi šai pielaidei kopumā ne vairāk kā 4 % ķiršu var būt pārgatavojušies un/vai pārsprāguši, un/vai tārpaini. Tomēr pārgatavojušies var būt ne vairāk kā 2 % ķiršu. iv) III kategorija 15 % ķiršu pēc skaita vai svara, kas neatbilst ne kategorijas prasībām, ne obligātajām prasībām, izņemot augļus, ko skārusi puve vai kāds cits bojājums, kura dēļ tie nav derīgi lietošanai pārtikā. Atbilstīgi šai pielaidei pārgatavojušies un/vai tārpaini kopumā var būt ne vairāk kā 4 % ķiršu, un pārsprāguši var būt ne vairāk kā 10 % ķiršu. B. Izmēra pielaides i) "Ekstra" kategorija un I un II kategorija 10 % ķiršu pēc skaita vai svara, kas neatbilst noteiktajiem obligātajiem izmēriem, ja vien diametrs nav mazāks par: - 17 mm attiecībā uz "Ekstra" kategoriju, - 15 mm attiecībā uz I un II kategoriju. ii) III kategorija 15 % ķiršu pēc skaita vai svara, kas neatbilst noteiktajiem obligātajiem izmēriem. V. NOTEIKUMI ATTIECĪBĀ UZ NOFORMĒJUMU A. Viendabīgums Katra iesaiņojuma saturam jābūt viendabīgam, un tajā jābūt tikai vienas izcelsmes, šķirnes un kvalitātes ķiršiem. Augļu izmēram ir jābūt vienādam. Turklāt "Ekstra" kategorijas ķiršiem vienādai ir jābūt krāsai un gatavības pakāpei. Attiecībā uz III kategorijas ķiršiem viendabīguma prasību var piemērot tikai izcelsmei un šķirnei. Katra iesaiņojuma satura redzamajai daļai ir jāraksturo viss saturs. B. Iesaiņojums Ķiršiem ir jābūt iesaiņotiem tā, lai produkts būtu pienācīgi aizsargāts. Materiāliem, ko izmanto iesaiņojuma iekšpusē, jābūt jauniem, tīriem un tādas tipa, kas ļauj pasargāt produktu no jebkādiem ārējiem vai iekšējiem bojājumiem. Materiālus un jo īpaši papīru vai zīmogus ar tirdzniecības norādēm atļauts izmantot ar noteikumu, ka iespiešana vai etiķetēšana ir veikta ar netoksisku tinti vai līmi. Iesaiņojumam jābūt bez jebkādiem piemaisījumiem. VI. NOTEIKUMI ATTIECĪBĀ UZ MARĶĒŠANU Uz katra iepakojuma vienā pusē grupētos salasāmos, neizdzēšamos un no ārpus redzamos burtos ir jābūt norādēm še turpmāk A. Identifikācija: fasētājs un/vai izplatītājs nosaukums un adrese vai oficiāli piešķirta vai pieņemta simboliska zīme B. Produkcijas veids: - "ķirši", ja saturs nav redzams no ārpuses, - šķirnes nosaukums (norāde nav obligāta)9. C. Produkta izcelsme: izcelsmes valsts un pēc izvēles apgabals, kur produkts audzēts, vai valsts, reģionāls vai vietējs nosaukums. D. Tirdzniecības specifikācijas: kategorija. E. Oficiālā kontroles atzīme (nav obligāta) II PIELIKUMS KVALITĀTES STANDARTS ZEMENĒM I. PRODUKTA DEFINĪCIJA Šis standarts attiecas uz no Fragaria L. ģints iegūto šķirņu zemenēm, ko paredzēts piegādāt patērētājiem svaigā veidā; šis standarts neattiecas uz rūpnieciskai pārstrādei paredzētām zemenēm. II. NOTEIKUMI ATTIECĪBĀ UZ KVALITĀTI Standarta mērķis ir noteikt kvalitātes prasības zemenēm pēc to sagatavošanas un iesaiņošanas. A. Obligātās prasības Ievērojot īpašos noteikumus attiecībā uz katru kategoriju un pieļaujamās pielaides, visu kategoriju zemenēm jābūt - veselām, bez bojājumiem, - ar kausiņu un īsu, zaļu un nesavītušu kātiņu (izņemot meža zemenes un ievērojot īpašos noteikumus III kategorijai), - nebojātām; produktus, ko skārusi puve vai izmaiņas, kuru dēļ tie ir nederīgi patēriņam, neizmanto, - praktiski bez bojājumiem, ko izraisījuši kaitēkļi vai slimības, - tīrām, praktiski bez jebkādiem redzamiem svešķermeņiem, - svaigām, bet nemazgātām, - bez pārmērīgi liela ārējā mitruma, - bez svešas izcelsmes smaržas un/vai garšas. Zemenēm ir jābūt uzmanīgi lasītām. Zemenēm ir jābūt pietiekami nobriedušām un gatavām. To brieduma pakāpei un stāvoklim jābūt tādam, lai tās varētu - transportēt un pārkraut un - apmierinošā stāvoklī nogādāt galamērķī. B. Klasifikācija Zemenes klasificē četrās kategorijās, kas definētas še turpmāk. i) "Ekstra" kategorija Šīs kategorijas zemenēm jābūt augstākā labuma. To krāsai un formai ir jābūt tādai, kas ir tipiska šķirnei, un tām jābūt īpaši vienveidīgām attiecībā uz gatavības pakāpi, krāsu un lielumu 1. Ārēji tām jābūt spilgtām, ņemot vērā šķirnes īpašības, un bez augsnes paliekām. ii) I kategorija Šīs kategorijas zemenēm jābūt labas kvalitātes. Tām obligāti piemīt šķirnei raksturīgas īpašības. Tomēr tām var būt še turpmāk minētie defekti, ja vien tie neietekmē zemeņu ārējo izskatu vai saglabāšanu: - nelielas formas izmaiņas, - mazi, balti plankumi. Tās var būt mazāk vienveidīgas pēc izmēra. Tām jābūt praktiski tīrām no augsnes. iii) II kategorija Šajā kategorijā ietilpst zemenes, ko nevar pieskaitīt augstākajām kategorijām, bet kas atbilst iepriekš precizētajām obligātajām prasībām. Šīm zemenēm var būt - formas un krāsas izmaiņas, ja vien tās saglabā šķirnes īpašības, - bālgani plankumi, kas nepārsniedz vienu piektdaļu no augļa virsmas, - viegli, sausi saspiedumi, kas neizplatīsies tālāk, - nelielas augsnes paliekas. iv) III kategorija 2 Šajā kategorijā ietilpst zemenes, ko nevar pieskaitīt augstākajām kategorijām, bet kas atbilst II kategorijai noteiktajām prasībām. Tās var būt - nedaudz saspiestas, - ar bālganiem vai zaļganiem plankumiem, kuru kopējā platība nepārsniedz vienu trešdaļu no augļa virsmas, - ar augsnes pēdām, ja vien tas pārāk nebojā augļa izskatu. Turklāt šajā kategorijā var būt zemenes bez kausiņa, ja vien tām nav nekādu bojājumu. Šādas zemenes būtu jāiesaiņo atsevišķi. III. NOTEIKUMI ATTIECĪBĀ UZ KLASIFICĒŠANU PĒC LIELUMA Izmēru nosaka pēc lielākā diametra. Zemeņu minimālajam izmēram ir jābūt šādam: - "Ekstra" kategorija: 25 mm, - I un II kategorija: 18 mm, - III kategorija: 15 mm. Meža zemenēm nekāds minimālais izmērs nav noteikts. IV. NOTEIKUMI ATTIECĪBĀ UZ PIELAIDĒM Katrā iesaiņojumā ir pieļaujamas pielaides attiecībā uz kvalitāti un izmēru produktiem, kas neatbilst norādītās kategorijas prasībām. A. Kvalitātes pielaides i) "Ekstra" kategorija 5 % zemeņu pēc skaita vai svara, kas neatbilst kategorijas prasībām, bet atbilst I kategorijas prasībām, vai izņēmuma kārtā pieņemtas par šai kategorijai noteiktajām pielaidēm atbilstošām. No šiem 5 % kopumā ne vairāk kā 2 % var būt bojātas zemenes. ii) I kategorija 10 % zemeņu pēc skaita vai svara, kas neatbilst kategorijas prasībām, bet atbilst II kategorijas prasībām, vai izņēmuma kārtā pieņemtas par šai kategorijai noteiktajām pielaidēm atbilstošām. No šiem 10 % kopumā ne vairāk kā 2 % var būt bojātas zemenes. iii) II kategorija 10 % zemeņu pēc skaita vai svara, kas neatbilst ne kategorijas prasībām, ne obligātajām prasībām, izņemot zemenes, ko skārusi puve vai kas ir tik stipri saspiestas vai citādi deformētas, ka nav derīgas patēriņam. No šiem 10 % kopumā ne vairāk kā 2 % var būt bojātas zemenes. iv) III kategorija 15 % zemeņu pēc skaita vai svara, kas neatbilst ne kategorijas prasībām, ne obligātajām prasībām, izņemot zemenes, ko skārusi puve vai kas ir tik stipri saspiestas vai citādi deformētas, ka nav derīgas patēriņam. No šiem 15 % kopumā ne vairāk kā 4 % var būt bojātas zemenes. Pēc skaita vai svara 10 % zemeņu var būt - bez kausiņa, attiecībā uz zemenēm, ko pārdod ar kausiņu un kātiņu, - ar kausiņu, attiecībā uz zemenēm, ko pārdod bez kausiņa un kātiņa. B. Izmēra pielaides Attiecībā uz visām kategorijām: 10 % zemeņu pēc skaita vai svara, kas neatbilst noteiktajiem obligātajiem izmēriem. V. NOTEIKUMI ATTIECĪBĀ UZ NOFORMĒJUMU A. Viendabīgums Katra iesaiņojuma saturam jābūt viendabīgam, un pieļaujamas ir tikai vienas izcelsmes, šķirnes un kvalitātes zemenes. Attiecībā uz III kategoriju viendabīguma prasību var attiecināt tikai uz izcelsmi. Katra iesaiņojuma satura redzamā daļa obligāti raksturo saturu kopumā. B. Iesaiņojums Zemenes ir jāiesaiņo tā, lai tās būtu pienācīgi aizsargātas. Materiāliem, ko izmanto iesaiņojuma iekšpusē, jābūt jauniem, tīriem un tāda tipa, kas ļauj pasargāt produktu no jebkādiem ārējiem vai iekšējiem bojājumiem. Materiālus un jo īpaši papīru vai zīmogus ar tirdzniecības specifikācijām atļauts izmantot ar noteikumu, ka iespiešana vai etiķetēšana ir veikta ar netoksisku tinti vai līmi. "Ekstra" kategorijas zemeņu noformējumam ir jābūt īpaši rūpīgam. Iesaiņojumos nevar būt nekādi svešķermeņi. VI. NOTEIKUMI PAR MARĶĒŠANU Uz katra iepakojuma vienā pusē grupētos salasāmos, neizdzēšamos un no ārpus redzamos burtos ir jābūt norādēm še turpmāk. A. Identifikācija: fasētājs un/vai izplatītājs nosaukums un adrese vai oficiāli piešķirta vai pieņemta simboliska zīme B. Produkcijas veids: - "zemenes", ja saturs no ārpuses nav redzams, - šķirnes nosaukums (norāde nav obligāta). C. Produkta izcelsme: - izcelsmes valsts un pēc izvēles apgabals, kur produkts audzēts, vai valsts, reģionāls vai vietējs nosaukums. D. Tirdzniecības specifikācijas: - kategorija. E. Oficiālā kontroles atzīme (nav obligāta) 1 Šīs "Ekstra" kategorijai izvirzītās vienveidības prasības var piemērot mazāk stingri attiecībā uz meža zemenēm. 2 Papildu kategorija Regulas (EEK) Nr. 1035/72 2. panta 1. punkta nozīmē. Šo kvalitātes kategoriju vai dažas tās prasības piemēro saskaņā ar lēmumu, kas jāpieņem, pamatojoties uz minētās regulas 4. panta 1. punktu. 1 OV L 118, 20.5.1972., 1. lpp. 2 OV L 119, 8.5.1986., 46. lpp. 3 OV 56, 7.7.1962., 1606/62. lpp. 4 OV 55, 3.4.1965/65., 793. lpp. 5 OV L 96, 10.4.1976., 28. lpp. 6 OV L 157, 28.6.1969., 1. lpp. 7 Ķirši bez kātiņiem ir pieļaujami attiecībā uz: - saldo ķiršu šķirnēm, kuru augļi dabiskā veidā zaudē kātiņu ražas novākšanas laikā, ar nosacījumu, ka nav bojāts to apvalks, - skābo ķiršu šķirnēm, ja vien nav būtiskas sulas noplūdes. 8 Papildu kategorija Regulas (EEK) Nr. 1035/72 2. panta 1. punkta nozīmē. Šo kvalitātes kategoriju vai dažas tās prasības piemēro saskaņā ar lēmumu, kas jāpieņem, pamatojoties uz minētās regulas 4. panta 1. punktu. 9 Norāde ir obligāta saldo ķiršu šķirnēm, kam ķirši ievācot viegli atdalās no kātiņa, un skābo šķirņu ķiršiem, ko iesaiņo bez kātiņa. Tomēr attiecībā uz šiem pēdējiem uz iesaiņojuma ir jābūt norādei "skābie ķirši".